मेघालय नि गंसे गोजाम खैला खनि याव आसामनि सा 6 खामानि मावग्रा नि जिउ गोमायो, खोनानो मोननाय बायदिब्ला बे जाथाय आ सानजा जयन्तिया हाजो नि दिमासालां गामि नि खाथि नि। सा 5 खौ नागिरना मोनबाय आरो नखरनि सुबुंफोरनो गोथै देहाखौ हरनाय जाबाय, नाथाय दासिमबो सासे खौ बोखांनो हायाखैमोन। बे खैला खनि या आयेन बेरेखा मोन। बिसोर बेखौ साफा खालामबाय थादोंमोन। थैनायफोरा गासैबो आसामनि होनना बुंदों। पुलिसफोरा दायो बेनि सायाव केस रेजिस्तार खालामनाय जाबाय। 2018 मायथाइ आव बो बेबायदिनो जाथाय जादोंमोन, जेराव सा 15 नि जिउ गोमादोंमोन।